b'\n_START_ARTICLE_\nDe\xc4\x8dek v \xc4\x8drtasti pi\xc5\xbeami\n_START_SECTION_\nVsebina\n_START_PARAGRAPH_\nZgodba se dogaja v \xc4\x8dasu druge svetovne vojne. Devetletni de\xc4\x8dek Bruno je \xc5\xbeivel skupaj s tri leta starej\xc5\xa1o sestro Gretel, mamo in o\xc4\x8detom v Berlinu. Nekega dne, ko se je vrnil iz \xc5\xa1ole, je ugotovil, da je njihova pomo\xc4\x8dnica Maria vse njegove stvari pospravila v velike lesene zaboje. O\xc4\x8de je dobil odgovorno slu\xc5\xbebo in vsa dru\xc5\xbeina se je selila v nov kraj. Preselili so se v novo hi\xc5\xa1o, ki je bila \xc4\x8disto druga\xc4\x8dna od tiste v Berlinu. Stala je na samem, na praznem, neobljudenem kraju. Le nekaj metrov stran je bila \xc5\xbei\xc4\x8dnata ograja, ki je potekala vzdol\xc5\xbe hi\xc5\xa1e in se nadaljevala v nedogled. Ograja je bila zelo visoka, vi\xc5\xa1ja od hi\xc5\xa1e, podpirali pa so jo v vrsto postavljeni velikanski drogovi. Na vrhu ograje so bili zaviti omoti bodo\xc4\x8de \xc5\xbeice. Za ograjo ni bilo trave, bila so le tla iz temno rde\xc4\x8de, pesku podobne snovi. Bile so nizke ko\xc4\x8de in velike pravokotne stavbe. Tam so bili majhni de\xc4\x8dki, veliki fantje, o\xc4\x8detje in dedki vsi so nosili enaka obla\xc4\x8dila, sivo \xc4\x8drtasto pi\xc5\xbeamo in sivo \xc4\x8drtasto kapo iz blaga. Brunu nov dom ni bil v\xc5\xa1e\xc4\x8d, pogre\xc5\xa1al je prijatelje, zato se je odlo\xc4\x8dil, da bo malo raziskoval. Vzdol\xc5\xbe ograje je naletel na \xc5\xbeidovskega de\xc4\x8dka \xc5\xa0muela, bil je enake starosti. Med njima se je razvilo pravo prijateljstvo, \xc4\x8deprav ju je lo\xc4\x8devala ograja. De\xc4\x8dka sta se vsak dan sre\xc4\x8devala na istem kraju. Njuno prijateljstvo je moralo ostati skrito, saj je bil Bruno sin komandanta, \xc5\xa0muel pa le de\xc4\x8dek iz tabori\xc5\xa1\xc4\x8da. Bruno si je \xc5\xbeelel, da se s \xc5\xa0muelom ne bi le pogovarjala ampak tudi igrala, kot prava prijatelja. \xc5\xbdelel si je na drugo stran ograje, kjer bi lahko spoznal \xc5\xa1e druge de\xc4\x8dke. Ker pa \xc5\xa0muel ni na\xc5\xa1el svojega o\xc4\x8deta,sta ga skupaj s Brunom \xc5\xa1la iskat v tabori\xc5\xa1\xc4\x8de.\n_START_SECTION_\nOcene in nagrade\n_START_PARAGRAPH_\nKnjiga je prejela vse pomembnej\xc5\xa1e irske literarne nagrade: Children\xc2\xb4s Book of the Year, People\xc2\xb4s Choice Award Book of the Year, CBI Bisto Children\xc2\xb4s Book of the Year\n_START_SECTION_\nPriredbe\n_START_PARAGRAPH_\nPo romanu je bil posnet istoimenski film De\xc4\x8dek v \xc4\x8drtasti pi\xc5\xbeami.'